stanford-oval/wikipedia huggingface dataset:
อาหาร
การค้าเชิงพาณิชย์ > ราคา

ดูเพิ่ม: วิกฤติราคาอาหารโลก (พ.ศ. 2550–2551)
มีรายงานในวันที่ 24 มีนาคม พ.ศ. 2551 ว่า ผู้บริโภคทั่วโลกกำลังเผชิญกับราคาอาหารที่เพิ่มขึ้น เหตุผลที่เป็นเช่นนั้นรวมถึงการเปลี่ยนแปลงสภาพอากาศและการเปลียนแปลงขนาดใหญ่ในเศรษฐกิจโลก รวมทั้งราคาน้ำมันที่เพิ่มสูงขึ้น ปริมาณสำรองอาหารลดลง และความต้องการของผู้บริโภคที่เพิ่มขึ้นในจีนและอินเดีย ในระยะยาว มีการคาดว่าราคาอาหารจะมีเสถียรภาพ โดยเกษตรกรจะปลูกพืชเป็นทั้งเชื้อเพลิงและอาหาร ซึ่งจะดึงราคากลับลงมา โดยเหตุการณ์ดังกล่าวเกิดขึ้นในกรณีของข้าวสาลีแล้ว โดยมีการปลูกธัญพืชดังกล่าวมากขึ้นในสหรัฐอเมริกา แคนาดาและยุโรปใน พ.ศ. 2552 อย่างไรก็ดี องค์การอาหารและการเกษตรเสนอว่าผู้บริโภคยังต้องรับมือกับอาหารที่แพงขึ้นจนถึง พ.ศ. 2561 ในคริสต์ทศวรรษ 1980 และ 1990 การให้เงินอุดหนุนฟาร์มและโครงการสนับสนุนทำให้ประเทศส่งออกธัญพืชรายใหญ่ของโลกมีปริมาณผลผลิตเกินมาก ซึ่งสามารถระบายออกมาในช่วงขาดแคลนอาหารเพื่อให้ราคาลดลงได้ อย่างไรก็ตาม นโยบายการค้าแบบใหม่ทำให้การผลิตทางเกษตรกรรมตอบสนองต่อความต้องการของตลาดมากขึ้นมาก และทำให้ปริมาณอาหารสำรองของโลกอยู่ในระดับต่ำสุดนับแต่ พ.ศ. 2526
ในช่วงห้าปีหลัง (พ.ศ. 2546-2551) เห็นได้ว่ามีสัดส่วนอุตสาหกรรมการผลิตนมเหลวและนมผงของชาติเอเชียเพิ่มขึ้นอย่างรวดเร็ว ซึ่งใน พ.ศ. 2551 คิดเป็นสัดส่วนการผลิตมากกว่า 30% โดยจีนเพียงประเทศเดียวมีสัดส่วนการผลิตและการบริโภคในอุตสาหกรรมแปรรูปและถนอมผลไม้และผักทั่วโลกถึงมากกว่า 10% แนวโน้มดังกล่าวปรากฏชัดเจนเช่นกันในอุตสาหกรรมการผลิตเครื่องดื่มอัดลมและน้ำขวด เช่นเดียวกับการผลิตโกโก้ ช็อกโกแลตและลูกกวาดน้ำตาลโลก โดยพยากรณ์ว่าจะเติบโต 5.7% และ 10% ตามลำดับใน พ.ศ. 2551 ตามความต้องการที่เพิ่มขึ้นในตลาดจีนและเอเชียตะวันออกเฉียงใต้
ความมั่นคงทางอาหาร

ความมั่นคงทางอาหารหมายถึงการหาได้ของอาหารและการเข้าถึงอาหารได้ของบุคคล ครัวเรือนที่มีความมั่นคงทางอาหารหมายความว่า ผู้อยู่อาศัยไม่อยู่ด้วยความหิวโหยหรือกลัวอดอยาก ใน พ.ศ. 2546 ประชากรโลกมากถึง 2 พันล้านคนขาดความมั่นคงทางอาหารเป็นครั้งคราวหรือบ่อยครั้งเนื่องจากความยากจน และมีเด็กเสียชีวิตด้วยความหิวโหยกว่าหกล้านคนต่อปี หรือคิดเป็น 17,000 คนต่อวัน
ภาวะขาดอาหารนำไปสู่ภาวะทุพโภชนาการและการอดอยากในที่สุด ซึ่งบ่อยครั้งมักเกี่ยวข้องกับทุพภิกขภัย หรือการขาดแคลนอาหารของทั้งชุมชน ภาวะดังกล่าวสามารถมีผลกระทบเสียหายร้ายแรงและกว้างขวางต่อสุขภาพและอัตราการตายของมนุษย์ การปันส่วนเป็นวิธีการที่ใช้บางครั้งเพื่อแจกจ่ายอาหารในยามขาดแคลน ที่โดดเด่นคือ ในยามสงคราม
การอดอยากเป็นปัญหาระหว่างประเทศที่สำคัญ มีประชากรราว 815 ล้านคนได้รับอาหารน้อยกว่าความต้องการ ภาวะขาดอาหารถูกมองว่าเป็นความต้องการที่ขาดดุล (deficit) ในลำดับขั้นความต้องการของมาสโลว์ และวัดโดยใช้ตัววัดทุพภิกขภัย
ความช่วยเหลือด้านอาหารสามารถเป็นประโยชน์แก่ประชากรที่เดือดร้อนจากการขาดแคลนอาหาร นอกจากนี้ยังสามารถใช้เพื่อพัฒนาชีวิตของประชากรได้ในระยะสั้น เพื่อที่สังคมนั้นจะสามารถยกมาตรฐานการครองชีพจนถึงจุดที่ไม่จำเป็นต้องพึ่งความช่วยเหลือด้านอาหารอีกต่อไป ในทางกลับกัน ความช่วยเหลือด้านอาหารที่จัดการอย่างเลวก็อาจก่อให้เกิดปัญหาโดยไปรบกวนตลาดท้องถิ่น ฉุดราคาพืชผลการเกษตร และกีดกันการผลิตอาหาร บางครั้งวัฏจักรการพึ่งพาความช่วยเหลือด้านอาหารอาจเกิดขึ้น ข้อกำหนดการให้ความช่วยเหลือดังกล่าว หรือการขู่ว่าจะยกเลิกให้ความช่วยเหลือนั้น บางครั้งใช้เป็นเครื่องมือทางการเมืองเพื่อเข้าไปมีอิทธิพลต่อนโยบายของประเทศเป้าหมาย ซึ่งเป็นยุทธศาสตร์ที่รู้จักกันในชื่อ การเมืองอาหาร บางครั้ง ข้อกำหนดความช่วยเหลือด้านอาหารนั้นกำหนดให้อาหารบางประเภทต้องซื้อโดยเจาะจงผู้ขาย และความช่วยเหลือด้านอาหารสามารถนำไปใช้ในทางที่ผิดเพื่อเพิ่มพูนตลาดของประเทศผู้บริจาคนั้น ความพยายามระหว่างประเทศเพื่อแจกจ่ายอาหารแก่ประเทศที่ขัดสนที่สุดนั้นมักได้รับการประสานงานโดยโครงการอาหารโลก
นิยามทางกฎหมาย

บางประเทศมีการกำหนดนิยามทางกฎหมายของอาหาร ซึ่งประเทศเหล่านี้กำหนดว่า อาหารหมายถึงวัตถุใด ๆ ซึ่งต้องผ่านขั้นตอน ผ่านขั้นตอนบางส่วน หรือไม่ผ่านขั้นตอนเพื่อการบริโภค รายชื่อสิ่งที่รวมว่าเป็นอาหารนั้น มีทั้งสสารใด ๆ ซึ่งคาดว่า หรือมีเหตุให้คาดว่า จะถูกย่อยโดยมนุษย์ นอกเหนือไปจากอาหารเหล่านี้ เครื่องดื่ม หมากฝรั่ง น้ำหรือสิ่งอื่นที่ผ่านขั้นตอนไปรวมอยู่ในวัตถุอาหารดังกล่าวเป็นส่วนหนึ่งของนิยามทางกฎหมายของอาหารด้วย สิ่งที่ไม่รวมอยู่ในนิยามทางกฎหมายของอาหาร มี อาหารสัตว์ สัตว์เป็น ๆ (ยกเว้นแต่ที่ถูกเตรียมไว้ขายในตลาด) พืชก่อนการเก็บเกี่ยว ผลิตภัณฑ์ทางการแพทย์ เครื่องสำอาง ยาสูบและผลิตภัณฑ์ยาสูบ สารเสพติดหรือยากล่อมประสาท ตลอดจนเศษตกค้างและสิ่งปนเปื้อน
ในกฎหมายไทย พระราชบัญญัติอาหาร พ.ศ. 2522 นิยามอาหารว่า "ของกินหรือเครื่องค้ำจุนชีวิต" โดยแบ่งเป็น
ดูเพิ่ม

วิทยาการย่อยอาหาร
การวิเคราะห์อาหาร
รายชื่ออาหารที่สร้างความสับสน
เชิงอรรถ

↑  McGee, 333–334.
↑  McGee, 253.
↑  McGee, Chapter 9.
↑  McGee, Chapter 7.
↑  McGee, Chapter 6.
↑  Davidson, 81–82.
↑  Mason
1 2  Messer, 53–91.
↑  Popular Culture, Food and
↑  "Evolution of taste receptor may have shaped human sensitivity to toxic compounds". คลังข้อมูลเก่าเก็บจากแหล่งเดิมเมื่อ 2010-09-27. สืบค้นเมื่อ 2011-09-29.
↑  Food Preservatives
↑  Food Texture, Andrew J. Rosenthal
↑  McGee, 202–206
↑  McGee Chapter 14.
1 2  Mead, 11–19.
↑  McGee
↑  McGee, 784.
↑  Davidson, 786–787.
↑  Robuchon, 224.
↑  Davidson, 656
↑  Aguilera, 1–3.
↑  Miguel, 3.
1 2  Jango-Cohen
1 2  National Institute of Health, MedlinePlus Medical Encyclopedia
↑  Hippocrates, On Acute Diseases.
↑  Magner, 243–498
↑  USDA
↑  Check Your Steps
↑  "Chicken from Farm to Table". คลังข้อมูลเก่าเก็บจากแหล่งเดิมเมื่อ 2004-05-19. สืบค้นเมื่อ 2011-10-02.
1 2 3 4  National Institute of Health
↑  The Economic Research Service of the United States Department of Agriculture
↑  Regmi
↑  CIA World Factbook
↑  World Trade Organization, The Uruguay Round
↑  Van den Bossche
↑  Smith, 501–3.
↑  Magdoff, Fred (Ed.)
1 2 3 4 5 6  CNN "[Food prices rising across the world" 24 March 2008
↑  Reuters
↑  GMA News
↑  May 2008, Global Trends: – Food Production and Consumption: The China Effect[ลิงก์เสีย], IBISWorld
1 2  "U.N. chief: Hunger kills 17,000 kids daily - CNN.com". CNN. November 17, 2009. คลังข้อมูลเก่าเก็บจากแหล่งเดิมเมื่อ 2020-08-13. สืบค้นเมื่อ May 2, 2010.
↑  Howe, 353–372
1 2  World Food program
↑  Shah
↑  Kripke
↑  United Kingdom Office of Public Sector Information
↑  พระราชบัญญัติอาหาร พ.ศ. 2522, มาตรา 4.
แหล่งข้อมูลอื่น

Food Marketing เก็บถาวร 2010-05-24 ที่ เวย์แบ็กแมชชีน, FAO
นาข้าวในไต้หวัน
ฟาร์มโคนมในออตตาวา ประเทศแคนาดา
รถแทร็กเตอร์ที่ใช้ในการผลิตอาหาร
ส่วนประกอบอาหารในการทำแกงเขียวหวาน
ผลไม้สกุลส้มฝานบางหลายชนิด
การทำอาหารด้วยกระทะเหล็กในจีน
ซูชิซึ่งเป็นอาหารดิบอย่างหนึ่ง
แบคทีเรียซัลโมเนลลาเป็นสาเหตุทั่วไปของอาหารเป็นพิษ โดยเฉพาะอย่างยิ่งในไก่และไข่ที่ยังไม่สุก ซึ่งอาจรุนแรงถึงขั้นเสียชีวิตได้
การนำเข้าอาหารใน พ.ศ. 2548
อาหารในบรรจุภัณฑ์ที่วางขายอยู่บนชั้นในซูเปอร์มาร์เกตแห่งหนึ่ง
ผลิตภัณฑ์อาหารที่สำคัญบางชนิด เช่น ขนมปัง ข้าว และพาสตา
ระวี กิ่งคำวงศ์

| ระวี กิ่งคำวงศ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 18 มกราคม พ.ศ. 2493 (74 ปี) อำเภอเมืองมุกดาหาร จังหวัดมุกดาหาร

ระวี กิ่งคำวงศ์ (เกิด 18 มกราคม พ.ศ. 2493) เป็นอดีตสมาชิกสภาผู้แทนราษฎรจังหวัดมุกดาหาร 4 สมัย และอดีตสมาชิกวุฒิสภาจังหวัดมุกดาหาร
ประวัติ

ระวี กิ่งคำวงศ์ เกิดเมื่อวันที่ 18 มกราคม พ.ศ. 2493 สำเร็จการศึกษาปริญญาตรี นิติศาสตรบัณฑิต จาก มหาวิทยาลัยรามคำแหง
งานการเมือง

ระวี ได้รับเลือกตั้งสมาชิกสภาผู้แทนราษฎรจังหวัดมุกดาหารครั้งแรก ใน พ.ศ. 2529 สังกัดพรรคประชาธิปัตย์ และได้รับเลือกเรื่อยมา จนถึง พ.ศ. 2538 ก่อนที่จะได้รับเลือกเป็น สมาชิกวุฒิสภา จังหวัดมุกดาหาร ในปี พ.ศ. 2543
งานการเมือง > สมาชิกสภาผู้แทนราษฎร

ระวี กิ่งคำวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดมุกดาหาร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดมุกดาหาร สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดมุกดาหาร สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดมุกดาหาร สังกัดพรรคความหวังใหม่
งานการเมือง > สมาชิกวุฒิสภา

ระวี กิ่งคำวงศ์ ได้รับการเลือกตั้งเป็นสมาชิกวุฒิสภามาแล้ว 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดมุกดาหาร
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สโมสรฟุตบอลภูเก็ต

ระวังสับสนกับ สโมสรฟุตบอลบ้านบึงภูเก็ต ซิตี้
| --- | --- |
ชื่อเต็ม: สโมสรฟุตบอลภูเก็ต   Phuket F.C.
ฉายา: "มังกร อันดามัน"   "The Andaman Dragons"
ก่อตั้ง: พ.ศ. 2552 (ภูเก็ต เอฟซี)  พ.ศ. 2553 (เอฟซี ภูเก็ต) พ.ศ. 2555 (ภูเก็ต เอฟซี)
ยุบ: พ.ศ. 2560
สนาม: สนามสุระกุล
ความจุ: 16,000 ที่นั่ง
เจ้าของ: บริษัทรอยัล รายา สปอร์ต จำกัด
ประธาน:  ปิติพล นุกูลพานิชย์วิพัฒน์ 
2559: ลีกภูมิภาค ดิวิชั่น 2อันดับที่ 2
เว็บไซต์: เว็บไซต์อย่างเป็นทางการของสโมสร เว็บไซต์สโมสร
สโมสรฟุตบอลภูเก็ต เป็นอดีตสโมสรฟุตบอลอาชีพในประเทศไทยโดยเป็นทีมจากจังหวัดภูเก็ต สโมสรได้ประกาศได้ยุบทีมไปในปี พ.ศ. 2560 เป็นสโมสรแรกของโลกที่มีการประกาศให้ใช้งานตราสัญลักษณ์สโมสรในทุกกรณีภายใต้อนุญาตของฝ่ายกฎหมายสโมสรเท่านั้น
ประวัติสโมสร > พ.ศ. 2552

เมื่อปี พ.ศ. 2552 จังหวัดภูเก็ต ได้ส่งทีมฟุตบอลเข้าร่วม ลีกภูมิภาคโซนภาคใต้หรือดิวิชั่น 2 ตามนโยบายรัฐบาลที่ได้ มอบหมายให้สมาคมฟุตบอลแห่งประเทศไทยจัดการแข่งขันขึ้น เพื่อเป็นการสร้างงาน สร้างอาชีพ ให้กับคนทั่วไป อีกทั้งเป็นการ ยกมาตรฐานลีกไทยให้แข็งแกร่ง อันส่งผลให้ทีมชาติไทยได้ก้าวสู่ ระดับโลกต่อไปในอนาคต จึงก่อเกิด “ภูเก็ต เอฟซี” และใช้ฉายา “มังกรทะเล” แต่เนื่องจากใช้นักเตะในท้องถิ่นภาคใต้เป็นแกนหลัก ของทีม จึงทำให้ขาดประสบการณ์ในการแข่งขันระดับประเทศ และ ไม่ประสบความสำาเร็จในการแข่งขันเท่าที่ควร โดยจบฤดูกาลด้วย อันดับรองสุดท้าย เก็บชัยชนะได้เพียง 2 นัดเท่านั้น
ประวัติสโมสร > พ.ศ. 2553

สโมสรฟุตบอลจังหวัดภูเก็ตได้รับการสนับสนุนจากหน่วยงาน ภาครัฐ นักการเมืองท้องถิ่น และภาคเอกชนที่รักกีฬาฟุตบอล ในจังหวัดภูเก็ต โดยมี “โกเล็ก” คุณนฤเบศ อายุพงศ์ ผู้จัดการ ทีมภูเก็ต เอฟซี, “โกเอี่ยม” คุณเอี่ยม ถาวรว่องวงศ์ ผู้อำนวยการ โรงแรมในเครือ กะตะกรุ๊ป, คุณวิรัช พาที ผู้อำนวยการ การกีฬาแห่งประเทศไทย จังหวัดภูเก็ต, “อัยการป้อม” เชษฐ์วิทย์ ตันติพันธุ์วดี นายกสมาคมกีฬาจังหวัดภูเก็ต ร่วมหารือกันและ ประสานงานไปยังสโมสรเมืองทองฯ ยูไนเต็ด ผ่านทาง “โกเหม็น” คุณไพฑูร ชุติมากรกุล นายกสมาคมผู้สื่อข่าวช่างภาพกีฬา แห่งประเทศไทยเพื่อขอเป็นพันธมิตร จับมือประสานใจช่วยเหลือ ในเรื่องนักเตะซึ่งกันและกัน ซึ่งก็ได้รับการตอบรับจากเมืองทองฯ ยูไนเต็ด ด้วยดี และเปลี่ยนชื่อเป็น “สโมสร เอฟซี ภูเก็ต” ภายใต้ ฉายา “กิเลนทะเลใต้” และเป็นความโชคดีของเอฟซี ภูเก็ต “ขงเบ้งลูกหนัง” อ.อาจหาญ ทรงงามทรัพย์ ประธานพัฒนาเทคนิคสโมสร เมืองทองฯ ยูไนเต็ด ลงไปช่วยคุมทัพภูเก็ต เอฟซี  ซึ่งกำลังผลงานได้อย่างยอดเยี่ยม สามารถคว้าแชมป์ ฟุตบอลลีกภูมิภาค โซนภาคใต้ เข้าสู่รอบแชมเปี้ยนลีก และสามารถคว้ารองแชมป์ดิวิชั่น 2 เลื่อนชั้นขึ้นสู่ดิวิชั่น 1 ได้ อย่างเต็มภาคภูมิ
ประวัติสโมสร > พ.ศ. 2554

สโมสรเอฟซี ภูเก็ตได้เสริมความแกร่งด้วยการดึงผู้เล่นหลายคนมาจากหลายสโมสรฯ เช่น โคเน่อดาม่า, อับดุล คูริบาลี่ จากเมืองทองยูไนเต็ด, วัชรพงษ์ จันทร์งาม จากแอร์ฟอร์ซ ยูไนเต็ด, นิรันดร์ พันธ์ทอง, ตามีซี หะยียูโซะ, กรพรหม จรูญพงษ์ และ เสกสิทธิ์ สีใส จากราชประชา ไทยแลนด์ เอฟซี และมีการดึงโค้ชหน้าใหม่อย่าง “จั๊บ” สุระชัย จิระสิริโชติ อดีตนักฟุตบอลยุคดรีมทีมมาคุมทีม เริ่มต้นฤดูกาลอย่างยอดเยี่ยม ทำให้ภูเก็ตติดอยู่ในอันดับสูงสุดของตารางคะแนนได้ระยะหนึ่ง แต่เกิดปัญหาบางประการ ทำให้โค้ชจั๊บสละเก้าอี้กุนซือ จากนั้นการเข้ามาของ “โค้งพงษ์” สมพงษ์ วัฒนา เข้ามากู้วิกฤติ และประคองสถานการณ์จนจบฤดูกาล 2554 จบด้วยอับดับ 9 มีคะแนนทั้งฤดูกาลรวม 45 คะแนน ส่วนฟุตบอลถ้วยอย่างโตโยต้าลีกคัพ ก็ทำผลงานได้ดีแค่ผ่านเข้าถึงรอบ 8 ทีมสุดท้าย   เนื่องจากการที่ขาดแรงสนับสนุนจึงทำผลงานได้ไม่ดีเท่าที่ควรในช่วงเลกหลังของปี 2554
ประวัติสโมสร > พ.ศ. 2555

สโมสร เอฟซี ภูเก็ต เริ่มต้นได้ไม่ดี เท่าที่ควร เพราะขาดสปอนเซอร์ช่วยเหลือ จึงพยายามดึงทุก ภาคส่วนในจังหวัด รวมไปถึงแฟนบอล ให้เข้ามาเป็นหนึ่งในบอร์ด บริหารและเสริมผู้เล่นหน้าใหม่ เช่น มาซิโอ้ ซานโตส จากลีกพม่า, ศุภนนท์ ปรางค์จันทร์ จากเชียงใหม่ เอฟซี, สุวิทย์ นำจำเริญ จาก ชัยภูมิ ยูไนเต็ด และ 3 นักเตะจากราชประชา เอฟซี วุฒิพงษ์ สิทธิธัญกิจ, นรากรณ์ วิเศษธนกาล, ภีรชาติ ยิ้มทอง รวมถึงนักเตะคนอื่น ๆ อีกหลายคน โดยมีกุนซือมากความสามารถอย่างมิลอสโจซิส แต่ก็ยังไม่สามารถทำผลงานได้อย่างน่าพอใจ ประกอบกับปัญหาด้านการเงินจนทำให้หลายฝ่ายวิตกกังวลว่าจะไม่มีชื่อทีม เอฟซี ภูเก็ต อยู่ในจังหวัดอีกต่อไป
เมื่อวันที่ 19 พฤษภาคม พ.ศ. 2555 ด้วยความเสียสละต่อส่วนรวม คุณปมุข อัจฉริยะฉาย ประธานโรงแรมในเครือกะตะกรุ๊ป พร้อมทีมงานบริหารชุดใหม่ ได้แก่ คุณวิรุฬ เหาตะวานิช, คุณจักรภพ สู้งาน, คุณทรัพย์สิน ภูผา, คุณนรินทร์ เศรษฐีใจเย็น, คุณเอี่ยม ถาวรว่องวงศ์, คุณจิรวิทย์ ปิติกุลสถิต, คุณทินรัตน์ เทพบุตร, คุณไพฑูลย์ ศิลปวิสุทธิ์ ได้ตอบรับเข้ามากู้สถานการณ์ วิกฤตในครั้งนี้ จนได้รับการยกย่องว่าเป็น “THE HERO OF PHUKET” พร้อมเปลี่ยนชื่อเป็น “ภูเก็ต เอฟซี” และตั้งฉายาใหม่เป็น “ดิไอแลนด์เดอร์ส” ซึ่งมีความหมายที่สร้างแรงกระตุ้นให้คนใน จังหวัดร่วมมือร่วมใจเชียร์ทีมฟุตบอลของชาวภูเก็ตให้ก้าวไปสู่ เป้าหมายขึ้นไทยลีกภายใน 2 ปี และในช่วงเลก 2 มีการเสริมผู้เล่น ชื่อดังอย่างคับคั่ง เช่น กัมพล ปฐมอรรฆย์กุล ผู้รักษาประตูชาว ภูเก็ตแท้ๆ, นนทพันธ์ เจียรสถาวงศ์ แบ็คซ้ายผู้แข็งแกร่ง, ยุทธนา จงนอก กองกลางจอมเก๋า, ROLAND GUNTHER VARGAS กองกลางเทคนิคสูง, BOAS CHUN กองกลางพรสวรรค์จากพัทลุง เอฟซี เป็นต้น
แต่เนื่องจากความไม่ลงตัวบางประการทำให้ มิลอสโจซิส ประกาศอำลาตำแหน่งหัวหน้าผู้ฝึกสอนของทีม และแต่งตั้งคุณณรงค์ อาจารยุตต์ อดีตนักเตะทีมชาติไทย ที่มาประกอบธุรกิจจนประสบความสำเร็จในจังหวัดภูเก็ตและทำงานด้านฟุตบอลเยาวชนมาโดยตลอด เข้ามาทำหน้าที่แทน ซึ่งทำให้ผลงานกระเตื้องขึ้นในระดับหนึ่ง แต่ยังไม่เป็นที่เชื่อมั่นว่าจะพาทีมหนีรอดการตกชั้นได้เนื่องจากเป็นปีที่มีการแข่งขันกันสูง ดังนั้นด้วยความเป็นผู้มีวิสัยทัศน์ยาวไกลของคุณปมุข อัจฉริยะฉาย ประธานสโมสรฯ และฝ่ายบริหารสโมสรฯ  จึงมีการเจรจาของยืมตัว “โค้ชจุ่น” อนุรักษ์ ศรีเกิด ผู้ช่วยหัวหน้าผู้ฝึกสอนจากสโมสรบางกอกกล๊าส เอฟซี มาคุมทีมในช่วง 6 นัดสุดท้ายของฤดูกาล จนในที่สุดด้วยความเสียสละและมุ่งมั่นของฝ่ายบริหาร ความสามารถของเหล่าสต๊าฟโค้ชและนักเตะ รวมไปถึงความศรัทธาของเหล่าแฟนบอลที่รวมพลังส่งแรงใจเชียร์ ส่งผลให้ภูเก็ต เอฟซี สามารถหนีรอดจากการตกชั้นได้ในโควตาสุดท้ายของตารางคะแนนพอดี
โดยในวันที่ 17 พ.ย. 2555 ภูเก็ต เอฟซี ได้ประกาศฉายาภาษาไทย "ขุนศึกทะเลใต้" ใช้ควบคู่กับ "The ISLANDERs"
ประวัติสโมสร > พ.ศ. 2556

ภูเก็ต เอฟซี ประกาศแต่งตั้ง “โค้ชตู่” พนิพล เกิดแย้ม  ขึ้นมาคุมทีม พร้อมแต่งตั้ง “โค้ชจิ๋ว” นิวัฒน์ นุ้ยสง่า เป็น ผจก.ทีม ทางผู้บริหารได้มีการผ่าตัดทีมครั้งใหญ่ ดึงนักเตะชั้นดี เข้าสู่ทีมมากมาย เช่น “ดูดู้” หลุยส์ เอดูอาโด้ ปูร์ซิโน่, เจฟฟี่ ดูแมงก์, จอร์จี้ ทริซิมาคูริดเซ่, กฤษดา สาแก้ว, “สไปเดอร์-มิง” นินูรุดดิน นิเดร์หะ, สะการียา กอและ, อดิศักดิ์ ดวงศรี และ ธงชัย กึนขุนทด เป็นต้น โดยตั้งเป้าเลื่อนชั้นสู่ไทยลีกให้ได้ ภายใต้แนวคิด "ศักดิ์ศรีภูเก็ต" ซึ่งผลงานให้ช่วงต้นฤดูกาลทีมสามารถเกาะกลุ่มหัวตารางได้อย่างเหนียวแน่น แม้จะมีปัญหาเรื่องการจบสกอร์ อยู่บ้าง  แต่แล้วก็เกิดสองผู้เล่นสำคัญอย่าง นนทพันธ์ เจียรสถาวงศ์ กัปตันทีม และ กฤษดา สาแก้ว กองกลางจอมบุก มีปัญหาไม่สามารถลงสนามได้ ทำให้ผลงานของทีมตกลงไปจนหมดลุ้นการเลื่อนชั้น แต่ก็มีข่าวดีเมื่อได้ประกาศจับมือเป็นพันธมิตรกับครูไซโร่ ยอดทีมฟุตบอลจากลีกบราซิล และได้มีการก่อสร้างสนามฝึกซ้อมของสโมสรที่หมู่บ้านเจ้าฟ้าธานี ถ.เจ้าฟ้าตะวันตก
ช่วงปิดเลกแรก สโมสรตัดสินใจแปลงเปลี่ยนนักเตะกว่าครึ่งทีม ทำให้นักเตะสำคัญอย่าง นนทพันธ์ เจียรสถาวงศ์, วัชรพงษ์ จันทร์งาม รวมถึงนักเตะสายเลือดภูเก็ตแท้ๆอย่าง กิตติธัช ไกรทอง และสุธี ศักดิวงศ์ ต้องอำลาทีมไป  โดยได้มีการดึง ลูโดวิค ทาคาม , อาลีฟ เปาะจิ, สุกรี อีแต, ฉัตรชัย โมกเกษม และ วัชระ เกรียรัมย์ เข้าสู่ทีม แต่ผลงานในต้นเลกสองก็ยังไม่ดีขึ้น จนเกิดวิกฤตและแรงกดดันจากแฟนบอล  ทำให้โค้ชตู่ต้องประกาศลาออกไป และได้มีการแต่งตั้ง “เตโก้” สเตฟาโน่ คูกูร์ร่า เข้ามารับหน้าที่แทนในช่วงกลางเลกสอง ถึงกระนั้นผลงานของสโมสรก็ยังไม่ดีเท่าที่ควร  จบฤดูกาล 2556 ด้วยอันดับที่  12  มี  39 คะแนน
โดยในช่วงปลายฤดูกาล ได้มีการแต่งตั้งให้ รีพับบลิก ภูเก็ต เข้ามาดูแลด้านงานประสัมพันธ์และภาพลักษณ์สโมสร โดยได้มีการประกวดพรีเซนเตอร์ของสโมสรเป็นครั้งแรก ใช้ชื่อว่า "มิสซี่ ภูเก็ต" ซึ่งผู้ชนะได้แก่ “น้องชมพู”  ชุติมณฑน์ ประสานวรรณ  รวมทั้งได้แต่งเพลง "ศักดิ์ศรีภูเก็ต" เป็นเพลงประจำสโมสร ซึ่งขับร้องโดย "โป่ง" ปฐมพงศ์ สมบัติพิบูลย์ ร็อคเกอร์รุ่นใหญ่
ประวัติสโมสร > พ.ศ. 2560

วันที่ 28 พ.ย. 60 นายปิติพล นุกูลพานิชย์วิพัฒน์ ประธานสโมสรภูเก็ต เอฟซี พร้อมด้วย น.ส.ทิพย์สุนันทา กระจ่าง ที่ปรึกษาสโมสรภูเก็ต เอฟซี แถลงข่าวประกาศยุบสโมสรภูเก็ต เอฟซี หลังจากถูกนักเตะต่างชาติของสโมสร 3 ราย ฟ้องร้องต่อสหพันธ์ฟุตบอลนานาชาติ หรือ ฟีฟ่า เรียกค่าเสียหาย 83 ล้านบาท อ้างถูกยกเลิกสัญญาไม่เป็นธรรม เหตุเกิดขึน นายปิติพล กล่าวว่า การประกาศยุบทีมเนื่องจากถูกนักเตะ 3 ราย ประกอบด้วย โรลันด์, อลอนโซ และ ซานโตส เรียกค่าเสียหายรวมถึงค่าปรับฟีฟ่า ประมาณ 83 ล้านบาทเศษ
ทีมงาน

| ชื่อ | สัญชาติ | ตำแหน่ง |
| --- | --- | --- |
| ประมุขพิสิฐ อัจฉริยะฉาย |  | ประธานสโมสร |
| เอี่ยม ถาวรว่องวงศ์ |  | รองประธานสโมสร |
| ทินรัตน์ เทพบุตร |  | รองประธานสโมสร |
| สมบัติ อติเศรษฐ์ |  | รองประธานสโมสร |
| วิรุฬ เหาะตะวาณิช |  | ผู้อำนวยการฝ่ายการเงิน |
| ทรัพย์สิน ภูผา |  | ผู้อำนวยการฝ่ายสิทธิประโยชน์ |
| จิรวิทย์ ปิติกุลสถิต |  | ผู้อำนวยการสำนักงาน |
| ปริยวิศว์ อัจฉริยะฉาย |  | ผู้จัดการทีม |
| ไพฑูลย์ ศิลปวิสุทธิ์ |  | เลขานุการ |
| Stefano Cugurra Teco |  | หัวหน้าผู้ฝึกสอน |
| ชูชัย อังกาบแก้ว |  | ผู้จัดการสำนักงาน |
| Kam Arthur Philippe |  | ผู้ฝึกสอนผู้รักษาประตู |
| ศศิรัตน์ดา ลิ้มรัตนเมฆา |  | ประชาสัมพันธ์ |
ผู้ฝึกสอน

รายชื่อผู้ฝึกสอน (2553 - ปัจจุบัน)
| ชื่อ | สัญชาติ | ระยะเวลา | ความสำเร็จ |
| --- | --- | --- | --- |
| อาจหาญ ทรงงามทรัพย์ |  | 2553 | แชมป์ ลีกภูมิภาค ดิวิชัน 2 ภาคใต้ ฤดูกาล 2553 รองแชมป์ ลีกภูมิภาค ดิวิชัน 2 ฤดูกาล 2553 |
| สุรชัย จิระสิริโชติ |  | 2554 |  |
| สมพงษ์ วัฒนา |  | 2554 |  |
| มีลอช ยอกซิช |  | 2555 |  |
| ณรงค์ อาจรยุตต์ |  | 2555 |  |
| อนุรักษ์ ศรีเกิด |  | 2555 |  |
| พนิพล เกิดแย้ม |  | 2556 |  |
| Alessandro Stefano Cugurra Rodrigues |  | 2557 |  |
| Reuther Moreira |  | 2557 |  |
| ทรงยศ กลิ่นศรีสุข |  | ปัจจุบัน |  |
สนาม

บทความหลัก: สนามกีฬาสุระกุล
สนามสุระกุล เดิมเป็นสุสานหรือฮวงซุ้ยซีแต๊ะค้า พื้นที่หากมองจากถนน จะค่อยเป็นเนินขึ้นไปบนควน ปี 2505 ทางการหาที่จัดสร้างสนามกีฬาของจังหวัดแทน สนามไชย(สโมสรข้าราชการ)ตรงข้ามศาลากลาง เพราะเวลามีกีฬานักเรียน เริ่มคับแคบ กรมพลศึกษาและองค์การบริหารส่วนจังหวัดจึงตกลงเอาที่สุสานบางส่วนเป็นสนาม กีฬา โดยการล้างป่าช้า คือขุดศพขึ้นมา แต่ละหลุม แล้วนำมาทำพิธี 4ศาสนา แล้วนำไปเผารวมกันอีกครั้ง(ถ้าจำไม่ผิด) หลังจากนั้น จะใช้รถเกรดดิน ปรับที่ให้เสมอโดยเอาดินด้านหลัง และข้างมาปรับใส่ด้านหน้า ด้านข้างเลยไม่ต้องสร้างอัฒจรรย์ ทำเป็นที่นั่งได้เลย ทำพิธีเปิด เมื่อปี 2507 เสาไฟรอบสนามได้รับการบริจาคจาก พ่อค้า นายเหมือง เป็นสนามแรกในส่วนภูมิภาค และได้มอบให้องค์การบริหารส่วนจังหวัดภูเก็ตดูแล นับตั้งแต่วันที่ 3 มิ.ย. 2525 เป็นต้นมา
ในปัจจุบันมีหน่วยงานที่ ควบคุมดูแลได้แก่ องค์การบริหารส่วนจังหวัดภูเก็ต โดยภายในสนามประกอบไปด้วย สนามฟุตบอล-กรีฑาพร้อมไฟฟ้า/อัฒจันทร์ประธาน (ยางสังเคราะห์) จุผู้ชม 16,000 คน ระบบเสียงสามารถกระจายเสียงได้ทั่วทุกพื้นที่ของสนามในรดับความดังที่ใกล้ เคียงกันทั้งหมด เสียงมีความชัดเจนดีทุกที่นั่งและสามารถรองรับการใช้งานได้ตามมาตรฐานของ FIFA
ที่นั่งของสนามจะเป็นลักษณะโค้งเป็นตัว U ฝั่งมีหลังคาจะมีที่นั่งของประธาน โดยฝั่งนี้จะมีที่นั่งทั้งหมดส่วนด้านไม่มีหลังคาจะมีที่ติดเก้าอี้เป็นบางส่วน โดยคิดราคาค่าเข้าชมราคาเหมือนกันคือ 100 บาท และเด็กนักเรียนเข้าชมฟรี โดยฝั่งมีหลังคาจะมีกองเชียร์คือกลุ่มเดอะฮัคส์  บริเวณโค้งของอัฒจันทร์จะเป็นกลุ่มCURVE ZONE  ฝั่งขวาของอัฒจันทร์ฝั่งกระถางคบเพลิงจะเป็นกลุ่มฮาร์ดคอร์ และนอกสนาม  ส่วนกองเชียร์ทีมเยือนนั่งอยู่ฝั่งซ้ายของอัฒจันทร์ฝั่งกระถางคบเพลิง
สนามฝึกซ้อม

Republic Phuket หมู่บ้านเจ้าฟ้าธานี
ผลงาน

2010 : ฟุตบอล 4 เส้า ISUZU อันดามัน คัพ
2010 : ลีกภูมิภาค ดิวิชัน 2 ภาคใต้ ฤดูกาล 2553 ชนะเลิศ อันดับ1
2010 : ลีกภูมิภาค ดิวิชัน 2 ฤดูกาล 2553 รองชนะเลิศ อันดับ 1
2010 : ไทยคม เอฟเอคัพ 2553 รอบ 32 ทีมสุดท้าย
2010 : โตโยต้า ลีกคัพ 2553 รอบ 64 ทีมสุดท้าย
2011 : ไทยลีกดิวิชัน 1 2554 อันดับ 9
2011 : ไทยคม เอฟเอคัพ 2554 รอบ 32 ทีมสุดท้าย
2011 : โตโยต้า ลีกคัพ 2554 รอบก่อนรองชนะเลิศ
2012 : ไทยลีกดิวิชัน 1 2555 อันดับ 13
2012 : ไทยคม เอฟเอคัพ 2555 ถอนทีมจากการแข่งขัน
2012 : โตโยต้า ลีกคัพ 2555 รอบ 32 ทีมสุดท้าย
2013 : ไทยคม เอฟเอคัพ 2556รอบ 16 ทีมสุดท้าย
2013 : ไทยลีกดิวิชัน 1 2556 อันดับ 13
2014 : ไทยลีกดิวิชัน 1 2557 อันดับ 11
ผลงาน > ตารางคะแนน

| ฤดูกาล/พ> ศ. | การแข่งขัน | อันดับ | แข่ง | ชนะ | เสมอ | แพ้ | ประตูได้ | ประตูเสีย | ผลต่างประตู | คะแนน |
| --- | --- | --- | --- | --- | --- | --- | --- | --- | --- | --- |
| 2553 | ดิวิชั่น 2 ภาคใต้ | 1 | 24 | 17 | 4 | 3 | 51 | 18 | 33 | 55 |
| 2554 | ไทยลีก ดิวิชั่น 1 | 9 | 34 | 11 | 12 | 11 | 45 | 47 | -2 | 45 |
| 2555 | ไทยลีก ดิวิชั่น 1 | 13 | 34 | 10 | 10 | 14 | 40 | 48 | -8 | 40 |
| 2556 | ไทยลีก ดิวิชั่น 1 | 13 | 34 | 8 | 15 | 11 | 36 | 42 | -6 | 39 |
| 2557 | ไทยลีก ดิวิชั่น 1 | 11 | 34 | 12 | 11 | 11 | 39 | 39 | 0 | 47 |
อดีตนักเตะสำคัญของทีม

Nenebi Tra Sylvestre
Diarra Ali
สารัช อยู่เย็น
Jonathan Matijas
Camara Ahmed
สถิติสโมสร

ลงเล่นมากที่สุด : Nenebi Tra Sylvestre (138 นัด)
ชนะสูงสุด : เอฟซี ภูเก็ต 7-3 กรุงเทพคริสเตียน (ไทยคม เอฟเอ คัพ,15 มิถุนายน 54)
แพ้สูงสุด : สงขลา ยูไนเต็ด 7-0 เอฟซี ภูเก็ต (ไทยลีกดิวิชั่น 1,11 ธันวาคม 2554)
สปอนเซอร์

KATA Group
AIA
ไทยแอร์เอเชีย
โรงพยาบาลวชิระภูเก็ต
แกรนด์ สปอร์ต
องค์การบริหารส่วนจังหวัดภูเก็ต
การกีฬาแห่งประเทศไทย จังหวัดภูเก็ต
The Sands by KataThani
เครื่องดื่มตราช้าง
ชุดแข่งขัน

| ฤดูกาล | เสื้อ | ผู้สนับสนุน |
| --- | --- | --- |
| 2010 |  แกรนด์ สปอร์ต | องค์การบริหารส่วนจังหวัดภูเก็ต |
| 2011 |  แกรนด์ สปอร์ต | ลีโอ,ยามาฮ่า,ไอ-โมบาย |
| 2012 |  แกรนด์ สปอร์ต | ยามาฮ่า |
| 2013 |  แกรนด์ สปอร์ต | ยามาฮ่า,กะตะ กรุ๊ป,เอไอเอ |
| 2014 |  แกรนด์ สปอร์ต | ช้าง |
สโมสรพันธมิตรในอดีต

กรูเซอีรู
แหล่งข้อมูลอื่น

เว็บไซต์สโมสรฟุตบอลภูเก็ต
เว็บไซต์แฟนคลับสโมสรฟุตบอลภูเก็ต เก็บถาวร 2011-05-05 ที่ เวย์แบ็กแมชชีน
เว็บไซต์สโมสรฟุตซอลภูเก็ตยูไนเต็ด เก็บถาวร 2012-06-03 ที่ เวย์แบ็กแมชชีน
เฟสบุ๊คกลุ่มเดอะฮัคล์ แฟนบอลจังหวัดภูเก็ต
เว็บไซต์กลุ่มนอกสนาม แฟนบอลจังหวัดภูเก็ต เก็บถาวร 2012-06-23 ที่ เวย์แบ็กแมชชีน
เฟซบุ๊คสโมสร
สนามกีฬาสุระกุล
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดพิจิตร กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดพิจิตร> พรรค | ผลการเลือกตั้งสมาชิกสภาผู้แทนราษฎร จังหวัดพิจิตร> พรรค | ผลการเลือกตั้งสมาชิกสภาผู้แทนราษฎร จังหวัดพิจิตร> ผู้สมัคร | ผลการเลือกตั้งสมาชิกสภาผู้แทนราษฎร จังหวัดพิจิตร> คะแนนเสียง | ผลการเลือกตั้งสมาชิกสภาผู้แทนราษฎร จังหวัดพิจิตร> % | ผลการเลือกตั้งสมาชิกสภาผู้แทนราษฎร จังหวัดพิจิตร> ± |
| --- | --- | --- | --- | --- | --- |
|  | เสรีมนังคศิลา   | แก้ว สิงหะคเชนทร์ (5)* | 26,944 |  |  |
|  | เสรีมนังคศิลา   | พันโท เผ่าชัย บุพพะกสิกร (6) | 25,658 |  |  |
|  | เสรีประชาธิปไตย (ประเทศไทย)   | เผด็จ จิราภรณ์ (3)* | 23,717 |  |  |
|  | ประชาธิปัตย์   | จำลอง อิทธะรงค์ (8) | 23,239 |  |  |
|  | ไม่สังกัดพรรค | ยะเสิศร์ วงศ์ทองเหลือ (1) | 18,050 |  |  |
|  | เสรีมนังคศิลา   | จ่าสิบตรี กรี บุญเสรฐ (2) | 17,544 |  |  |
|  | ธรรมาธิปัตย์ (พ.ศ. 2498)   | ประสม สง่าเนตร (4) | 3,076 |  |  |
|  | เสรีมนังคศิลา   | เชื้อ เรืองเดช (10) | 2,590 |  |  |
|  | เสรีมนังคศิลา   | กลิ่ง แก้วสว่าง (9) | 1,667 |  |  |
|  | ไม่สังกัดพรรค | สังเวียน วังอินทร์ (7) | 1,573 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เสรีมนังคศิลา   ได้ที่นั่งจาก ไม่สังกัดพรรค  
: เสรีมนังคศิลา   ได้ที่นั่งจาก ไม่สังกัดพรรค
ดูเพิ่ม

จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500